Keskustelu:Nunnanlahden kaivosonnettomuus

message: Wikipedian artikkelissa Nunnanlahden kaivosonnettomuudesta viitataan Mustavaaran avokaivokseen. Karttapaikka löytää Suomesta 80 osumaa paikannimellä Mustavaara. Näistä neljä on Juukassa, mutta mikään ei oikeastaan Nunnanlahdessa. Sen sijaan, kun karttapaikkaa katselee Nunnanlahden kaivosalueen kulmilta, löytyy välittömästi nykyäänkin aktiivisten avokaivosalueiden itäpuolelta vaaran nimellä Mustanvaara. Siellä on myös Louhela-niminen talo, joka viittaa kaivostoimintaan. Olisikohan kaivosonnettomuudessa uutisoitu vaara nykynimeltään tämä Mustanvaara, ja kyse olisi ainakin melkein samasta seudusta, missä kaivosonnettomuus on kohta 110-vuotta sitten sattui? --Paju (keskustelu) 2. elokuuta 2021 kello 00.33 (EEST)
replies: text: Vastaan itse. Eli tein haun Kansallisarkiston Digitaalisista aineistoista (https://digi.kansalliskirjasto.fi/etusivu).  Ja löytyi esimerkiksi aikaväliltä 31.8.-4.9.1912 useita kymmeniä onnettomuutta käsitelleitä alkuperäisartikkeleita. Ensimmäisenä otin vaikkapa Karjalatar-lehden 31.8.1912, joka otsikoi: "Kauhea kaivosonnettomuus. Seitsemän työmiestä ruhjoutunut kuoliaaksi Nunnanlahden louhimosta." leipätekstissä "Kun viime torstain elok. 28. päivän iltana oli Juuan Nunnanlahdella Mustanwaaran louhimosta 4 työmiestä täyttämässä 2 porauskonetta ja toiset 4 työmiestä muutoin askartelemassa 8 metriä syvässä kaivoksen pohjassa, niin klo 6,20 sortui äkkiä louhimon seinä, joka oli 6 metriä korkea, 20 m. pitkä ja 1 1/2 , paksu. ..." (henkilöiden nimet ja heidän ikänsä kerrotaan),  5 1/2 tuntia kestäneen raivaustyön jälkeen saatiin yksi työmies pelastettua ... Eli Karttapaikka oli oikeassa, fiwikin artikkelin aiempi versio ja sen lähteenä käyttämä Karjalaisen artikkeli väärässä (artikkelia mulla ei oo, mutta hakutiedot ja siinä kirjattu tapahtumapaikka löytyvät myös Finnasta: https://finna.fi/Record/arto.013652685). Noissa ilmeisesti yhden kirjaimen typo! Tarkistan vielä muutaman muunkin  maakunnallisen/valtakunnallisen lehden samasta digiarkistosta, ennen kuin teen korjauksen. Ja jonkun näistä avoiesti luettavista sanomalehtiartikkeleista voisi laittaa viitteeksi. Siteeratahan näitä saa, per https://digi.kansalliskirjasto.fi/faq#id1. Mutta ellei löydä artikkelia, jossa kirjoittajan nimi mainitaan, voi varmentaa että tämän kirjoittajan kuolemasta olisi kulunut yli 70 vuotta, ei saa leikata historiallisesti kiinnostavasta tapahtumasta (Suomen suurin kaivosonnettomuus) kertovaa artikkelia kuvatiedostoksi wikipedian artikkeliin. Kansallisarkisto erikseen mainitsee toisaalla tulkitsevansa digiaineistojensa sanomalehdet ennen 1.1.1911 tekijänoikedeltaan vapaaksi (https://digi.kansalliskirjasto.fi/terms#k3). Mutta nyt mennään yli puolitoista vuotta tuon rajan yli, eli ilman em. 70-vuoden sääntöä ei voi uutista saksia. No nykyisessä artikkelissa on viitattu maakuntalehden (Karjalainen) satavuotisartikkeliin ilman linkkiä, ja kyseisen lehden arkisto on (ainakin aiemmin ollut vain tilaajille). Ja siinä oli se kirjaimen suuruinen asiavirhe. (Tuonhan voi korvata paremmalla viitteellä).--Paju (keskustelu) 2. elokuuta 2021 kello 01.27 (EEST)
replies: text: : Olin ilmeisesti turhan tyly Karjalaisen uutista kohtaan, koska kaivoksen nimeä on kirjoitettu jo 1912 kahdella tapaa ja Karjalaisen valitsema tapa oli suositumpi, olkoonkin ettei ole Maanmittauslaitoksen Karttapaikan mukainen nimi:

text: :* Mustanwaara: mm. Karjalatar (Joensuu) 31.8.1912: (https://digi.kansalliskirjasto.fi/sanomalehti/binding/1247543/image/3)

text: :* Mustawaara: mm. Karjala (Joensuu) 31.8.1912, (oma toimittaja raportoi paikalta) (https://digi.kansalliskirjasto.fi/sanomalehti/binding/1242244/image/3), Helsingin Sanomat (Helsinki) 31.8.1912 (https://digi.kansalliskirjasto.fi/sanomalehti/binding/882712/image/4), Karjalan Sanomat (Joensuu) 31.8.1912 (oma toimittaja raportoi poaikan päältä, https://digi.kansalliskirjasto.fi/sanomalehti/binding/1246437/image/3) mm. "kaivos Mustawaaran kyljessä", Uusi Suometar (Helsinki) 31.8.1912 (https://digi.kansalliskirjasto.fi/sanomalehti/binding/1196780/image/4), Työmies (Helsinki) 31.8.1912 (https://digi.kansalliskirjasto.fi/sanomalehti/binding/1187086/image/3), Wiipurin Sanomat 2.9.1912 (https://digi.kansalliskirjasto.fi/sanomalehti/binding/1350573/image/1),

text: :--Paju (keskustelu) 2. elokuuta 2021 kello 02.18 (EEST)
thread_title: Mustavaara, vai nykyinen Mustanvaara?